Vyhlásenie verejného obstarávania
VÝZVA 
podľa § 102 a súvisiacich ustanovení zákona NR SR č. 25/2006 Z.z. o verejnom obstarávaní 
na predloženie ponúk uchádzačov vo verejnom obstarávaní dodávania                                                                                        pravidelného ekonomicko-analytického servisu v anglickom jazyku                                                                                   pre Ministerstvo zahraničných vecí Slovenskej republiky a zastupiteľské úrady Slovenskej republiky v zahraničí.                                                          
I.
Verejný obstarávateľ.
Ministerstvo zahraničných vecí Slovenskej republiky, Tlačový a komunikačný odbor,                                  Hlboká 2, 833 36 Bratislava 37, 
zastúpený: PhDr. Igorom Pokojným, riaditeľom odboru
IČO: 00699021, DIČ: 2020879344, IČ DPH: SK2020879344                                                                             Bankové spojenie: Štátna pokladnica, č. účtu:7000073594/8180
kontakt : Dušan Buraj,                                                                                                                                         tel: 02 / 5978 3628, fax: 02 / 5978 3638, 5978 3639, e-mail: dusan_buraj@foreign.gov.sk
II.
Predmet obstarávania.
Predmetom verejného obstarávania je vyhotovovanie a pravidelné dodávanie prierezovej prezentácie rozhodujúcich ukazovateľov vývoja, aktuálneho stavu a perspektív slovenského hospodárstva, ekonomiky, obchodu, dôležitých výrobných a iných odvetví, finančných inštitúcií, možností investovania zahraničných sub- jektov na Slovensku, významných zmien v slovenskej legislatíve upravujúcej tieto oblasti a pod. vo forme struč- ných a výstižných analýz a komentárov s finálnym výstupom cca 10 normostrán mesačne v anglickom jazyku.
Spôsob a forma dodávania predmetu verejného obstarávania.
Predmet obstarávania bude dodávaný s mesačnou periodicitou spracovaný za predchádzajúci mesiac vždy najneskôr v 5. deň v mesiaci. Ak na tento dátum pripadne deň pracovného voľna, predmet obstarávania bude dodaný v najbližší pracovný deň.
Predmet obstarávania bude dodávaný elektronicky vo formáte PDF na adresu: tlac@foreign.gov.sk
Uchádzač v tomto verejnom obstarávaní musí súhlasiť s tým, aby bol predmet obstarávania uverejňovaný na webových stránkach všetkých zastupiteľských úradov Slovenskej republiky v zahraničí.
Cenový limit: 345.000 Sk vrátane DPH za 12 mesiacov dodávania predmetu obstarávania. Prekročenie limitu v cenovej ponuke uchádzača je dôvodom na vylúčenie uchádzača z tohto verejného obstarávania.
III.
Záujemca.
Záujemcom v tomto verejnom obstarávaní je fyzická osoba, právnická osoba alebo skupina takýchto osôb, ktorá na trhu dodáva produkt alebo poskytuje služby na vyhotovenie produktu definovaného v II. časti tejto výzvy a má záujem zúčastniť sa tohto verejného obstarávania.
IV. 
Predloženie ponuky.
1.	Záujemca, ktorý na základe výzvy na rokovanie predloží platnú ponuku je v zmysle § 12 zákona uchádzačom. Každý uchádzač môže predložiť iba jednu ponuku. Variantné riešenia sa nepripúšťajú.
2.	Záujemca predloží svoju záväznú ponuku doručením do podateľne Ministerstva zahraničných vecí Slovenskej republiky najneskôr dňa 21.05.2007 do 15.00 h.
3.	Záujemca predloží svoju záväznú ponuku v uzatvorenej obálke s uvedením svojho obchodného mena, sídla a označenú heslom „TLAČ ● Súťaž ● EKONOMICKO-ANALYTICKÝ SERVIS ● NEOTVÁRAŤ“.

4.	Na ponuku doručenú po termíne uvedenom v 2.bode nebude verejný obstarávateľ prihliadať a vráti ju záujemcovi neotvorenú.
5.	Ponuka uchádzača musí obsahovať:
a)	Kompletný popis ponúkaného produktu (vrátane ukážok) vypracovaný v slovenskom jazyku. 
b)	Návrh zmluvnej ceny stanovený ako cena bez DPH v slovenských korunách za dodávanie produktu počas jedného kalendárneho mesiaca a počas jedného kalendárneho roka.
c)	Doklady preukazujúce osobné postavenie a spôsobilosť uchádzača:
1.	Nebol on alebo jeho štatutárny orgán právoplatne odsúdený za trestný čin korupcie, za trestný čin poškodzovania finančných záujmov Európskych spoločenstiev, za trestný čin legalizácie príjmov z trestnej činnosti, trestný čin založenia, zosnovania a podporovania zločineckej skupiny, trestný čin, ktorého skutková podstata súvisí s podnikaním,
	Preukazuje výpisom z registra trestov, nie starším ako tri mesiace.
2.	Nie je voči nemu vedené konkurzné konanie, nie je v konkurze alebo v likvidácii, ani voči nemu nebol zamietnutý návrh na vyhlásenie konkurzu pre nedostatok majetku.
	Preukazuje potvrdením miestne a vecne príslušného súdu, nie starším ako tri mesiace.
3.	Nemá evidované nedoplatky poistného na zdravotné a sociálne poistenie, príspevkov na starobné dôchodkové sporenie, ktoré sa vymáhajú výkonom rozhodnutia.
	Preukazuje potvrdením Sociálnej a zdravotnej poisťovne, nie starším ako tri mesiace.
4.	Je oprávnený dodávať produkt alebo poskytovať službu, ktoré sú predmetom tohto verejného obsta- rávania.
	Preukazuje kópiou výpisu z Obchodného registra alebo živnostenského listu.
5.	Nemá evidované daňové nedoplatky, ktoré sa vymáhajú výkonom rozhodnutia.
 	Preukazuje potvrdením príslušného daňového úradu, nie starším ako tri mesiace.
6.	V uplynulých piatich rokoch neporušil zákaz nelegálneho zamestnávania podľa osobitného predpisu.
Preukazuje potvrdením príslušného inšpektorátu práce, nie starším ako tri mesiace.
7.		Prehlásenie, že má vysporiadané všetky vzťahy vyplývajúce z použitia autorských diel, ktoré sú súčas- ťou ponúkaného produktu alebo služby a sú chránené zákonom č.618/2003 Z.z. (autorský zákon).
8.	Prehlásenie, že uchádzač bez ďalších výhrad súhlasí s tým, že predmet obstarávania bude pravidelne uverejňovaný na webových stránkach zastupiteľských úradov Slovenskej republiky v zahraničí.
9.	Prehlásenie, že podmienkam a požiadavkám tohoto verejného obstarávania plne porozumel a súhlasí s nimi. 
V.
Vyhodnotenie ponuky.
1.	Ponuky uchádzačov verejný obstarávateľ vyhodnocuje v dvoch konaniach: na verejnom konaní a na neverejnom konaní.
2.	Na verejnom konaní verejný obstarávateľ otvorí obálky s ponukami uchádzačov. Na konaní sa môžu zúčastniť všetci uchádzači, ktorí predložili právoplatné ponuky. Verejný obstarávateľ overí neporuše- nosť obálok s ponukami, zverejní obchodné mená, sídla uchádzačov, kompletnosť ponuky a ponu- kové ceny na predmet plnenia. Verejné konanie bude dňa 31.05.2007 o 14.00 h. na Tlačovom a ko- munikačnom odbore Ministerstva zahraničných vecí SR, Hlboká 2, 833 36 Bratislava 37. Na neverej- nom konaní verejný obstarávateľ vyhodnotí jednotlivé ponuky podľa kritérií na hodnotenie ponúk, ktoré sú súčasťou tejto výzvy.
3.	Verejný obstarávateľ zašle všetkým uchádzačom, ktorí predložili platné ponuky zápisnicu z otvárania ponúk v termíne do 5 dní od dátumu otvárania ponúk.
4.	Kritériá hodnotenia ponúk uchádzačov:
  a)  výška ponukovej ceny 
 b)  splnenie požiadaviek verejného obstarávateľa na predmet obstarávania podľa II. časti tejto výzvy. 

5.	Víťazom tohto verejného obstarávania sa stane uchádzač, ktorý ponúkne dodávanie predmetu ob- starávania za najnižšiu cenu a súčasne splnil požiadavky verejného obstarávateľa na predmet obsta- rávania. 
6.	Po vyhodnotení ponúk verejný obstarávateľ písomne oznámi všetkým uchádzačom, ktorých ponuky sa vyhodnocovali, výsledok hodnotenia a súčasne oznámi úspešnému uchádzačovi, že jeho ponuku prijíma.
VI.
Uzatvorenie zmluvy.
1.	Úspešnému uchádzačovi predloží verejný obstarávateľ návrh na uzatvorenie kúpno-predajnej zmluvy na obdobie 12 mesiacov podľa príslušných ustanovení Obchodného zákonníka. Návrh zmluvy nesmie byť v rozpore so súťažnými podkladmi a s ponukou úspešného uchádzača.
2.	Verejný obstarávateľ môže s úspešným uchádzačom uzatvoriť zmluvu najskôr štrnásty deň odo dňa odoslania výsledku vyhodnotenia ponúk, ak nebola niektorým uchádzačom podaná žiadosť o nápravu.
VII.
Záverečné ustanovenia.
1.	Verejný obstarávateľ si vyhradzuje zrušiť toto verejné obstarávanie, ak:
a)	ani jeden uchádzač nesplní podmienky účasti vo verejnom obstarávaní
b)	nedostal ani jednu ponuku na predmet obstarávania
c)	ani jedna zo zaslaných ponúk nezodpovedá požiadavkám na predmet obstarávania podľa II. časti tejto výzvy
2.	Na vzťahy, ktoré medzi verejným obstarávateľom a uchádzačom vzniknú na základe tejto výzvy, ale nie sú v nej priamo uvedené, sa primerane vzťahujú ustanovenia zákona NR SR č.25/2006 Z.z. a verejný obstarávateľ a uchádzač sú povinní ich v konaní o predmete tohoto verejného obstarávania plne rešpektovať a riadiť sa nimi. 
V Bratislave, dňa 27.04.2007
PhDr. Igor Pokojný
riaditeľ
Tlačového a komunikačného odboru
Ministerstva zahraničných vecí
Slovenskej republiky